विधायक ने किया विकास कार्यों का उद्घाटन
विधायकरामहेतसिंह यादव ने शनिवार को क्षेत्र के गांवों का दौरा कर ग्रामीणों की समस्याएं सुनी और गांवों में विभिन्न विकास कार्यों का शिलान्यास उद्घाटन किया। इस अवसर पर आयोजित कार्यक्रम में ग्रामीणों की ओर से विधायक रामहेत सिंह यादव सहित अतिथियों का सम्मान किया गया। इस अवसर पर विधायक रामहेत सिंह यादव ने गांव जमालपुर में 29.88 लाख रुपए की लागत से बनने वाली मुख्य डामर सड़क जमालपुर से मतलवास का शिलान्यास किया। गांव कायमपुर जोखावास में 48.69 लाख की लागत से मुख्य सड़क से माजरी तक डामर सीसी सड़क निर्माण कार्य का शिलान्यास एवं सीसी सड़क निर्माण कार्य महीपाल के मकान से महावीर के मकान की ओर का उद्घाटन किया। गांव बूढ़ीबावल में 60 लाख की लागत से बनने वाले ग्रामीण गौरव पथ का शिलान्यास एवं महिपाल के मकान से पीएनबी बैंक तक सीसी सड़क एवं रंगलाल के मकान से मुख्य सड़क मास्टर विक्रम के मकान तक सीसी सड़क एवं किसान सेवा केंद्र का उद्घाटन किया। इस अवसर पर विधायक ने ग्रामीणों को संबोधित करते हुए कहा कि सरकार सबका साथ सबका विकास का भाव लेकर काम कर रही है। प्रदेश के विकास में कोई कमी नहीं रखी जाएगी। उन्होंने सभी ग्रामीणों से भाईचारे को कायम रखकर विकास कार्यों में योगदान देने का आह्वान किया। इस अवसर पर मंडल अध्यक्ष रामनिवास यादव, पंचायत समिति प्रधान सुनीता यादव, एडवोकेट सुधीर राव, गुरूदयाल, सतवीर यादव, हमीर यादव, वीरेंद्र राव, सरपंच प्रीति सेन, कतोपुर सरपंच पूनम, मनीषा यादव, सरिता यादव, शीला चौधरी, विजय चौधरी, मनोज यादव, चंदन गुर्जर सहित काफी संख्या में ग्रामीण मौजूद थे।
कोटकासिम. विकास कार्यों का उद्घाटन करते विधायक।
awa_Deva hin_Deva awa_Deva